দমদম স্টেশনে বড়সড় দুর্ঘটনার হাত থেকে রক্ষা পেল দুটি ট্রেন। আজ রাত আটটার কিছু পরে সিগন্যালিং ব্যবস্থার ত্রুটির কারণে চার নম্বর লাইনে মুখোমুখি এসে পড়ে দুটি ট্রেন। মুখোমুখি এসে পড়ে ডাউন ডানকুনি শিয়ালদা লোকাল এবং  আপ মাঝেরহাট রানাঘাট লোকাল। এর জেরে ট্রেন চলাচল বন্ধ হয়ে যায় মেইন লাইন ও বনগাঁ শাখায়।
 ব্যুরো: দমদম স্টেশনে বড়সড় দুর্ঘটনার হাত থেকে রক্ষা পেল দুটি ট্রেন। আজ রাত আটটার কিছু পরে সিগন্যালিং ব্যবস্থার ত্রুটির কারণে চার নম্বর লাইনে মুখোমুখি এসে পড়ে দুটি ট্রেন। মুখোমুখি এসে পড়ে ডাউন ডানকুনি শিয়ালদা লোকাল এবং  আপ মাঝেরহাট রানাঘাট লোকাল। এর জেরে ট্রেন চলাচল বন্ধ হয়ে যায় মেইন লাইন ও বনগাঁ শাখায়। স্টেশনে আটকে পড়েন  কয়েক হাজার যাত্রী। ক্ষুব্ধ যাত্রীরা ভাঙচুর করেন দমদম স্টেশনের কন্ট্রোল রুম। ভাঙচুর করা হয় রানাঘাট লোকাল।  আতঙ্কে ট্রেন ছেড়ে পালান ড্রাইভার ও গার্ড। দেখা মেলেনি জিআরপি ও অরপিএফের।  রাত সাড়ে নাটার কিছু পরে সরানো হয় ভাঙচুর করা ট্রেনটিকে। পরে আপ ও ডাউন লাইনে শুরু হয় ট্রেন চলাচল। ক্রমশ স্বাভাবিক হচ্ছে পরিস্থিতি।